Հովհաննիսյան․«Հանձնաժողովը պետք է ոչ պարտակի, ոչ էլ մարդկանց «գլխին սարքի»»
© Facebook / Արմեն Հովհաննիսյան
15:59 05.06.2019 (Թարմացված է 16:00 05.06.2019) Ստանալ կարճ հղումը
Ապրիլյան պատերազմի քննիչ հանձնաժողովի ստեղծմամբ անհանգստացած են մարդիկ, որոնցից կախված էր իրավիճակն ապրիլյան պատերազմի օրերին, որոնք պետք է բանակին պատրաստած լինեին նման դեպքերի համար։ Sputnik Արմենիայի հետ զրույցում նման կարծիք է հայտնել քաղաքագետ Արմեն Հովհաննիսյանը։
Հովհաննիսյան․ «Հանձնաժողովը պետք է ո՛չ հանցագործությունները պարտակի, ո՛չ էլ մարդկանց «գլխին սարքի»»
Քաղաքագետի խոսքով՝ ջայլամի պես չպետք է թաքնվենք․ հաջորդ բախումը մի օր լինելու է, և մենք պետք է պատրաստ լինենք դրան։ Դրա համար մի քիչ էլ շոկային թերապիա է պետք, քանի որ շատ թուլացած վիճակում ենք ապրել և մեզ թույլ ենք տվել բաներ, որոնք պատերազմող երկիրը չպետք է թուլ տար։
«Հանրության ճնշման ներքո հանձնաժողովը պետք է աշխատի առավել օբյեկտիվ լինել․ոչ պարտակել ինչ-որ հանցագործություններ, ոչ էլ մարդկանց գլխին սարքել և փորձել քաղաքական հաշվեհարդարներ տեսնել։ Դա մեր հանրային պահանջը պետք է լինի»,-ասաց Հովհաննիսյանը։
Ըստ քաղաքագետի՝ այնպես չէ, որ մենք արյուն ենք ուզում, ուզում ենք բանտերը լցվեն։ Խնդիրն այն է, որ բոլոր մեխանիզմները պետք է բացահայտվեն, իսկ իշխանություններից պետք է պահանջենք շուտափույթ և արդյունավետ քայլեր ձեռնարկեն` այդ բոլոր մեխանիզմները բացառելու համար։
«Եթե դա չի լինելու, ապա կստացվի մազոխիստական ակտ․ հավաքվենք, նստենք, խոսենք, թե ինչքան վատն են մենք»,–ասում է Հովհաննիսյանը։
Ապրիլյան քառօրյա պատերազմ, ԱԺ, Նիկոլ Փաշինյան, Հայաստան